Gilti Miah (গিলটি মিয়া)

**Gilti Miah (গিলটি মিয়া)** is a fictional character in the Masud Rana novels.

He has been one of recurring character throughout the series. Gilti Miah is an active agent in Rana Agency.

> "*“আমাকে বসের মতোন লাগে বুজি? না, দিদি। আমি হচ্চি গিয়ে মিশটার গিলটি মিয়া দ্য গ্রেট! তা ডেঁড়িয়ে রইলেন কেন, বসুন না।”*"
> ― গিলটি মিয়া to নিনা স্যাণ্ডার্স।
>
>

## Creation and inspiration

সাগর-সঙ্গম বইটি লিখতে গিয়ে কোনো এক বই থেকে কাছাকাছি একটা চরিত্র পেয়ে  সেটাকেই কাহিনীর উপযোগী করে বসাতে গিয়ে লেখক নিজের অজান্তেই তৈরি করে ফেলেছেন গিলটি মিয়া চরিত্রটিকে।

গিলটি মিঞার সাথে সিরিজের মূল চরিত্র মাসুদ রানার দেখা হয় সাগর সঙ্গম নামের বইতে। ছোটখাট, কালো রঙের এই মানুষটার প্রতি রানার অন্য রকম একটা মমতা তৈরি হয় শুরুতেই। পরে দেখা যায় গিলটি মিঞা পেশায় একজন চোর। আর রানা না জেনেই এই ঝানু চোরকে বাঁচিয়ে নিয়ে আসে খুনীর হাত থেকে। কৃতজ্ঞ গিলটি মিঞা নানা ঘটনার মধ্য দিয়ে প্রমাণ করে পেশায় চোর হলেও সে অত্যন্ত বিশ্বস্ত, অনুগত এবং কর্মতৎপর একজন মানুষ।

রানাকে ভালো লেগে যাওয়ায় সে থেকে যায় রানার সাথে, রানাও তার সাথে জড়িয়ে পড়ে মায়ার এক অচ্ছেদ্য বন্ধনে। এরপর আরো বিভিন্ন বইয়ে এসেছে গিলটি মিঞা। রানার সংস্পর্শে এসে চুরিবিদ্যা ছেড়ে দিয়েছে। কিন্তু তার প্রাক্তন পেশায় অর্জন করা বিভিন্ন দক্ষতা ও যোগাযোগ কাজে লাগিয়ে প্রায়ই রানাকে অপরিসীম সাহায্য করে।

চরিত্রটির বাচনভঙ্গি তিনি তাঁর মায়ের  থেকে পেয়েছেন, যিনি হুগলির মানুষ হলেও কলকাতা শহরে বড় হয়েছিলেন।

তাঁরই  মুখের ভাষা একটু অদলবদল করে নিয়ে বসিয়ে দিয়েছেন গিলটি মিয়ার মুখে। বর্তমানে গিলটি মিয়া মাসুদ রানার রাইট হ্যান্ড ।

বিভিন্ন সময় 'রানা এজেন্সি'র বিভিন্ন শাখার হেড হিসেবে দেখা যায় ।

## Character Description

### **নামঃ**

তার পুরো নাম সৈয়দ ওয়ালিউল্লাহ চৌধুরী। নাম শুনে রানা বলেছিল “বলো কী, সৈয়দের ছেলে হয়ে তুমি…”। তাতে গিলটি মিঞার নিষ্পাপ উত্তর – “আমি সৈয়দের ছেলে না, স্যার। আমার ছেলেপুলে যারা হবে তারা হবে সৈয়দের ছেলে। নামের সামনে পিচনে নিজেই দুটো ছাপ মেরে নিইচি। এ রকম অনেকেই করচে হরহামেশা। একবার চালু হয়ে গেলে আর ঠেকায়? কেউ সন্দো করে না।”

এই তো গেলো আসল নামের বৃত্তান্ত। কিন্তু এই নামকেও ছাপিয়ে যে নামে পাঠকের কাছে সে সর্বাধিক পরিচিত, সেই গিলটি মিঞা নামের উৎপত্তি? নামটা নাকি গিলটি মিঞার ওস্তাদের দেয়া। তাই এ নামে আপত্তি করেনি সে। যদিও তার “পচোন্দ না” এই নাম। গিলটি কথাটার মানে ভাল না। বারবার কাঠগড়ায় দাঁড়িয়ে এই কথাটা স্বীকার করতে করতে বিরক্ত হয়ে গিয়ে পাঁচবারের বার কাঠগড়ায় দাঁড়িয়েই বলে উঠেছিলো – গিলটি। এই শুনে তার ওস্তাদ হেসেই খুন। তার নামই দিয়ে দিলো গিলটি মিঞা। সেই থেকে এই নামেই সে জায়গা করে নিয়েছে পাঠকের মনে।

### **শারীরিক বৈশিষ্ট্যঃ**

গিলটি মিঞার শারীরিক বর্ণনা দেয়া হয়েছে এভাবে – “লম্বায় বড়জোর চার ফুট তিন ইঞ্চি। যেমন বেঁটে, তেমনি শুকনো, আর তেমনি মিশমিশে কালো।” মাঝে মাঝে কোন বইয়ে দেখা যায় তাকে বাম পাটা টেনে টেনে হাঁটতে। তবে খূঁড়িয়ে হাঁটুক আর ঠিক করেই হাঁটুক, গিলটি মিঞার চলাফেরা একেবারে বেড়ালের মত নিঃশব্দ। পায়ের শব্দ তো দূরের কথা, কাপড়ের সামান্যতম খসখস শব্দও ওঠে না সে হাঁটার সময়ে।

### **অস্ত্রঃ**

শুরুতে কোন অস্ত্র ছিল না গিলটি মিঞার কাছে। গোলাগুলিতে তার ভীষণ ভয় বলে পিস্তল-রিভলভার চালাতেও চায়নি। পরে রানা এজেন্সী তথা বিসিআই তার জন্য একটা স্পেশাল রিভলভারের ব্যবস্থা করে দেয়। বুলেটের বদলে এই রিভলভার মার্বেল ছুঁড়ে মারে। এই অস্ত্র পেয়ে গিলটি মিঞা এতটাই খুশি যে অনুশীলন করে করে অসাধারণ দক্ষ হয়ে উঠেছে সে। মার্বেল ছুঁড়ে ঘরের অন্যপ্রান্তে রাখা টিকটিকির ডিম ফাটিয়ে দিতে পারে অনায়াসে।

### **ভাষাঃ**

গিলটি মিঞার কথা বললে সবার আগে যে জিনিসটা মানসপটে ভেসে ওঠে তা হলো তার ভাষা। “ক্যালকাটা” শহরের উচ্চারণে বাংলা বলা গিলটি মিঞার ভাষাটা খুব মজার শোনায়। কাজী আনোয়ার হোসেনের বক্তব্য অনুযায়ী তিনি গিলটি মিঞার ভাষার জন্য তাঁর মায়ের বাচনভঙ্গীর শরণাপন্ন হয়েছিলেন। কাজীদার মা বড় হয়েছিলেন কলকাতা শহরে। তিনি যে ভাষায় কথা বলতেন, সেটাকেই একটু অদল বদল করে কাজীদা বসিয়ে দিয়েছেন গিলটি মিঞার মুখে। আর গিলটি মিঞার সেই বিখ্যাত উক্তি – নড়েচো কি মরেচো! বাংলা সাহিত্যে যদি না-ও হয়, তবে অন্ততঃ বাংলা রহস্য সাহিত্যেই একটা অমূল্য সংযোজন। এই সুযোগে একটা কথা বলে রাখি – নড়েচো কি মরেচো কথাটা আমার কাছে পথিক তুমি কি পথ হারাইয়াছো কিংবা আমারে নিবা মাঝি লগে ইত্যাদির চেয়ে কোন অংশেই কম মনে হয় না।
উক্তির কথা যখন উঠলোই, তখন আরেকটি জিনিস খোলাসা না করে বললে চলছে না। চুরির শাস্তির ক্ষেত্রে আইনের ধারার নাম্বার হচ্ছে তিনশত ঊনআশি। এই সূত্র ধরে চুরি না বলে গিলটি মিঞা বলে থ্রি-সেবেনটি নাইন। বত্রিশ বছর ধরে এই পেশায় থাকার কারণে গিলটি মিঞার আরেকটি বিখ্যাত উক্তি “বত্রিশ বচোর এ লাইনে আচি।”
গিলটি মিঞার ভাষার কথা বললে “ইন্টারন্যাশনাল জবান” উল্লেখ করতেই হবে। যাঁরা জানেন না তাঁদের জন্য বলে নিই। ঘটনা হচ্ছে, বিদেশী কোন ভাষা গিলটি মিঞা জানে না, এমনকি শুদ্ধ বাংলাও বলতে পারে না। অথচ পৃথিবীর যে কোন লোকের সাথে, তার ভাষা যাই হোক না কেন, মনের ভাব আদান প্রদানে ওর কোন অসুবিধা হয় না। কীভাবে? এর উত্তরই হলো ইন্টারন্যাশনাল জবান। দুনিয়ার বহু দেশে গেছে গিলটি মিয়া, কমবেশি কিছুদিন করে থেকেছে। সংশ্লিষ্ট দেশের ভাষা থেকে কিছু প্রচলিত শব্দ মুখস্থ করে নিয়েছে সে। এভাবে বাংলা, উর্দু, হিন্দী, আরবী, ফার্সি, ইংরেজী, জার্মান, রুশ, স্প্যানিশ এবং ফ্রেঞ্চ সহ আরও কিছু ভাষার সংমিশ্রণে অদ্ভুত জগাখিচুড়ি নিজস্ব একটা ভাষা তৈরি করে নিয়েছে সে। হ্যাঁ, এটাই ইন্টারন্যাশনাল জবান। এবং এটা বুঝতে কোন দেশের কোন ভাষাভাষী মানুষেরই অসুবিধা হয় না। তবে…, - শুধু বিদেশীদের সাথে এই ভাষায় কথা বলে গিলটি মিঞা । বাংলাদেশীরা তার মুখের বাংলা তবু হয়তো বুঝে নেবে, কিন্তু ইন্টারন্যাশনাল জবান কিছুই বুঝবে না!

### **ব্যক্তিত্বঃ**

গিলটি মিঞার চরিত্রের সবচেয়ে বড় দিক হচ্ছে সারল্য। সে একেবারে শিশুর মত সরল। বারবার বিভিন্ন বইতে তার এই দিকটা খুব সুন্দর ভাবে ফুটে উঠেছে। এর পাশাপাশি ফুটে উঠেছে তার অন্তর - এক্কেবারে নিষ্কলুষ। সাধারণতঃ দেখা যায় সহজ সরল চরিত্রগুলো বোকাসোকা কিসিমের হয়ে থাকে। কিন্তু গিলটি মিঞা মোটেই বোকা নয়। শারিরিক দূর্বলতার কারণে সে হয়তো শত্রুপক্ষের জন্য আতঙ্কজনক কেউ নয়, কিন্তু তাই বলে সে আবার নিতান্ত নির্বিরোধী, নিপাট ভালোমানুষ গোছেরও কেউ নয় যে ইচ্ছে হলেই কেউ তাকে পাপোশের মত মাড়িয়ে দেবে। গরম দেখাতে এসে কতজন “চোটপাট দেকাবেন না বাওয়া, আমি রানা এজেন্সির ডিটেকটিব আচি” টাইপের ধমক খেয়ে লেজ গুটিয়ে মানে মানে কেটে পড়তে বাধ্য হয়েছে। কিংবা প্রধান ভিলেনের চোটপাট শুনতে শুনতে হাত পা বন্দী থাকা গিলটি মিঞা এ অবস্থাতেও ঐ ভিলেনেরই মুখ তাক করে থো করে থুথু ছুঁড়ে মেরেছে। তাই শিশুর সারল্য, নিষ্পাপ অন্তর আর সাহসী ব্যক্তিত্ব - এই তিনে মিলে গিলটি মিঞা হয়ে উঠেছে এক অনন্য চরিত্র, যার জুড়ি নেই কোথাও।
গিলটি মিঞা অত্যন্ত বিশ্বস্ত। রানা চোখ বন্ধ করে যাদের উপরে ভরসা করতে পারে, তাদের মধ্যে গিলটি মিঞা একজন। আর রানার প্রতি ওর ভালোবাসা! “আপনার দাম লাক টাকা হলে আমার দাম হাজার টাকা”বলে রানার হাত থেকে নিজের হাতে বোমা নিতে চেষ্টা করার মধ্যে দিয়ে রানার প্রতি যে অপরিমেয় ভালোবাসার প্রকাশ পাওয়া যায়, তার তুলনা কোথায়?

### **দূর্বলতাঃ**

বাংলায় একটা প্রবাদ আছে না – চোরের মন পুলিশ পুলিশ? প্রবাদটা তো আর এমনি এমনি তৈরি হয়নি! চোরের মধ্যে পুলিশের ভয় বোধহয় সহজাত। একুশ দফা জেল আর হাজতখাটা গিলটি মিঞাকেও তাই দেখি আমরা পুলিশের আতঙ্কে আধমরা হয়ে যেতে! আর একটা ভয় বোধহয় দারোগার মার। মাঝে মধ্যেই দারোগার মারের কথা বলে গিলটি মিঞা।

## Appearances

* **S**agor Songom (সাগর সঙ্গম)
* Neel Atonko (নীল আতংক)
* Andho Shikari (অন্ধ শিকারী)
* Moron Kamor (মরণকামড়)
* Bideshi Guptochor (বিদেশী গুপ্তচর)
* Black Spider (ব্ল্যাক স্পাইডার)
* Poppy (পপি)
* Hijack (হাইজ্যাক)
* Kuchakra (কুচক্র)
* Arek Bermuda (আরেক বারমুডা)
* Proman Koi? (প্রমাণ কই?)
* Kalnagini (কালনাগিনী)
* **Top Terror (টপ টেরর)**

## Notes

* রানা সিরিজে গিলটি মিঞার আবির্ভাব ছিলো অনেকটা কমিক রিলিফ হসেবে। কিন্তু সেখান থেকে নিজেকে ছাড়িয়ে সে বিশাল মাপের একটা চরিত্র হয়ে গেছে, আর আপামর পাঠকের মনে একটা বিশেষ স্থান দখল করে ফেলেছে। পার্শ্ব চরিত্র হলেও গিলটি মিঞা ছাড়া রানা সিরিজ যেন পানসে!